[ca] El context històric present està marcat per una tendència parcial cap a la globalització. La tecnologia, els canals de distribució de la informació, l'economia financera, etc. operen en un àmbit que desborda els llindars de les fronteres estatals, circumstància que deixa impotents els governs per donar la resposta oportuna a molts dels desafiaments actuals. En aquest context, els problemes que ha d'afrontar la humanitat requereixen una actuació conjunta i compromesa, raó per la qual es fa imperatiu establir uns principis ètics compartits. Precisament aqueix és el propòsit del Projecte d'una Ètica Mundial, una iniciativa encetada per Hans Küng i plasmada en el document Cap a una ètica mundial: una declaració inicial, refrendada pel II Parlament de les Religions del Món. Tot i que el projecte és molt lloable, el fet que descanse en una fonamentació religiosa constitueix un element que pot generar resistències en aquells sectors de la societat que se situen al marge de la religiositat. Davant aqueixes reserves, tot mantenint la validesa del projecte, aquesta tesi es proposa oferir una fonamentació alternativa apel·lant a la condició espiritual de l'ésser humà. L'espiritualitat constitueix una dimensió humana que va lligada a la transcendència i a la necessitat de trobar un sentit a l'existència més enllà de les consideracions merament materials. L'ésser humà és un homo spiritualis, i si renunciant a la religió renuncia a l'espiritualitat empobrirà la seua vida. Sathya Sai Baba representa una figura destacada en el món de l'espiritualitat. Les ensenyances d'aquest mestre espiritual contemporani poden oferir una fonamentació robusta per al mateix propòsit d'apostar per uns principis ètics compartits. La seua obra filosòfica, el seu missatge espiritual, la seua proposta educativa basada en la noció d'Educære, i sobretot el seu mateix exemple vital han servit i segueixen servint d'inspiració per a milions de persones d'arreu del món. Les seues ensenyances abracen qüestions relacionades amb l'autoindagació, la unitat de totes les religions o el servici desinteressat, però l'èmfasi descansa en la proposta d'uns valors ètics compartits per tot el gènere humà. Veritat, rectitud, pau interior, amor i no-violència constitueixen cinc valors en els quals poden quedar condensats tota la resta. Segons Sathya Sai Baba, viure d'acord a aqueixos valors és el resultat d'una recerca interior per mitjà de la qual l'ésser humà es reconeix a si mateix com quelcom molt més ample i complet que la identitat individual. Per tant, l'interès primer i definitori del seu missatge és el de la vivència de la pròpia realitat profunda, perquè a la vivència d'aqueixa realitat li és inherent un estat de consciència impregnat pels valors humans. En definitiva, el cultiu de l'espiritualitat, posant com a exemple les ensenyances de Sathya Sai Baba, pot constituir un element clau per assumir una ètica mundial capaç de donar resposta als desafiaments que ha d'afrontar la humanitat.

[en] The current historical context is marked by a partial trend toward globalization. Technology, information distribution channels, financial economy, and so on operate in an environment that transcends State borders, leaving governments powerless to provide timely responses to many of today's challenges. In this context, the problems humanity must face require joint and committed action, and that is why it is compulsory to establish shared ethical principles. This is precisely the purpose of the World Ethics Project, an initiative promoted by Hans Küng and embodied in the document Toward a World Ethic: An Initial Declaration, endorsed by the II Parliament of the World's Religions. Although the project is highly commendable, the fact that it rests on a religious foundation can generate resistance in those sectors of society that are on the margins of religiosity. Given these reservations, and maintaining the validity of the project, this thesis proposes to offer an alternative foundation by appealing to the spiritual condition of the human being. Spirituality constitutes a human dimension that is linked to transcendence and the need to find meaning in existence beyond material requirements. Human beings are homo spiritualis, and if they renounce religion and spirituality, they will impoverish their lives. Sathya Sai Baba represents a prominent figure in the world of spirituality. The teachings of this contemporary spiritual master can offer a solid foundation for the same purpose of committing to shared ethical principles. His philosophical work, his spiritual message, his educational proposal based on the notion of Educære, and, above all, his very life example have served and continue to serve as inspiration to millions of people around the world. His teachings cover issues related to self-inquiry, unity of all religions, and selfless service, but the emphasis rests on proposing the ethical values shared by all humanity. Truth, righteousness, inner peace, love, and non-violence constitute five values in which all the others can be summarized. According to Sathya Sai Baba, living in accordance with these values is the result of an inner search through which the human being recognizes himself as something much broader and more complete than individual identity. Therefore, the first and foremost defining interest of his message is the experience of one's own profound reality, because the experience of that reality relates to a state of consciousness imbued with human values. In short, growing in spirituality, taking the teachings of Sathya Sai Baba as an example, can be a key element in adopting a global ethics capable of responding to the challenges humanity must face.